سائیکس پیکو معاہدہ

16 مئی 1916ء کو حکومت برطانیہ اور فرانس کے درمیان طے پانے والا ایک خفیہ معاہدہ سائیکوس-پیکوٹ معاہدہ کہلاتا ہے۔ جس میں دونوں ممالک نے جنگ عظیم اول کے بعد اور سلطنت عثمانیہ کے ممکنہ خاتمے کے پیش نظر مشرق وسطی میں اپنے حلقۂ اثر کا تعین کیا۔ اس معاہدے کے تحت طے پانی والی سرحدیں تقریبا وہی ہیں جو آج شام اور اردن کی مشترکہ سرحد ہے۔

معاہدے پر مذاکرات نومبر 1915ء کو فرانسیسی سفیر فرانکوئس جورجز پیکوٹ اور برطانیہ کے مارک سائیکس کے درمیان ہوئے۔ اردن، عراق اور حیفہ کے گرد مختصر علاقہ برطانیہ کو دیا گیا۔ فرانس کو جنوب مشرقی ترکی، شمالی عراق، شام اور لبنان کے علاقے دیے گئے۔ دونوں قوتوں کو اپنے علاقوں میں ریاستی سرحدوں کے تعین کی کھلی چھوٹ دی گئی۔

بعد ازاں اس معاہدے میں اٹلی اور روس کو بھی شامل کر لیا گیا۔ روس کو آرمینیا اور کردستان کے علاقے دیے گئے جبکہ اٹلی کو جزائر ایجیئن اور جنوب مغربی اناطولیہ میں ازمیر کے اردگرد کے علاقوں سے نوازا گیا۔ اناطولیہ میں اطالوی موجودگی اور عرب سرزمین کی تقسیم کا معاملہ بعد ازاں 1920ء میں معاہدہ سیورے میں طے ہوا۔

مزید دیکھین 

 پہلی جنگ عظیم
 عرب بغاوت
 سلطنت عثمانیہ کی تقسیم
 فرانسیسی تعہد برائے سوریہ اور لبنان
 مملکت عراق (تعہدی انتظامیہ)

حوالہ جات 

1916ء میں فرانس
تاریخ ترکی
تاریخ فلسطین
زرخیز ہلال
سامراجیت
سرحدی معاہدے
سلطنت عثمانیہ
سلطنت عثمانیہ پہلی جنگ عظیم میں
فرانس مملکت متحدہ تعلقات
مملکت متحدہ کے معاہدے (1801ء–1922ء)
مملکت متحدہ میں 1916ء
کامنز زمرہ جس کا ربط ویکی ڈیٹا پر ہے
Short description is different from Wikidata